ΕΙΣΗΓΗΣΗ

«Τέλη και Χρεώσεις»

ΤΟ ΕΛΛΗΝΙΚΟ ΧΡΗΜΑΤΙΣΤΗΡΙΟ ΕΝΕΡΓΕΙΑΣ Α.Ε.

Αφού έλαβε υπόψη τις διατάξεις της ενότητας 3.12 του Κανονισμού Λειτουργίας της Αγοράς Επόμενης Ημέρας & Ενδοημερήσιας Αγοράς (εφεξής «ο Κανονισμός») του Ελληνικού Χρηματιστηρίου Ενέργειας Α.Ε. (ΕΧΕ), όπως ισχύει, και την Μεθοδολογία Υπολογισμού Τελών και Χρεώσεων:

ΕΙΣΗΓΕΙΤΑΙ ΩΣ ΕΞΗΣ

1. Χρέωση εξέτασης αίτησης-Παράβολο
2. Για την εξέταση της «Αίτησης Απόκτησης Ιδιότητας Συμμετέχοντα» που κατατίθεται από υποψήφιο Συμμετέχοντα, ο υποψήφιος καταβάλλει, ταυτόχρονα με την κατάθεση της αίτησης, ολοσχερώς τοις μετρητοίς ποσό διακοσίων ευρώ (€ 200,00) πλέον ΦΠΑ.
3. Κατηγορίες Συμμετεχόντων στο πλαίσιο τελών και χρεώσεων
4. Ορίζονται δύο κατηγορίες, A και Β, βάσει του συνολικού όγκου συναλλαγών κατά το προηγούμενο ημερολογιακό έτος. Ο συνολικός όγκος συναλλαγών περιλαμβάνει όλες τις ποσότητες ενέργειας που πωλήθηκαν ή αγοράστηκαν στην αγορά επόμενης ημέρας και την ενδοημερήσια αγορά. Τα όρια των κατηγοριών λαμβάνονται ως:

* Κατηγορία Α: Έως 0,1 TWh ετησίως
* Κατηγορία Β: Άνω των 0,1 TWh ετησίως

1. Νέοι Συμμετέχοντες για τους οποίους δεν υπάρχουν δεδομένα για το προηγούμενο ημερολογιακό έτος, λογίζονται στην Κατηγορία A.
2. Τέλος Αρχικής Εγγραφής Συμμετέχοντα
3. Κάθε Συμμετέχων καταβάλλει ως Τέλος Αρχικής Εγγραφής, τα παρακάτω ποσά:

|  |  |
| --- | --- |
| **Αγορά** | **Τέλος Αρχικής Εγγραφής Συμμετέχοντα** |
| **Αγορά Επόμενης Ημέρας** | Κατηγορία Α: 2.000,00€ πλέον ΦΠΑ  Κατηγορία Β: 6.000,00€ πλέον ΦΠΑ |
| **Ενδοημερήσια Αγορά** | 0€ |

1. Ο Συμμετέχων καταβάλλει το Τέλος Αρχικής Εγγραφής ολοσχερώς τοις μετρητοίς εντός πέντε (5) εργάσιμων ημερών από την ημερομηνία έκδοσης της «Βεβαίωσης Εγγραφής Συμμετέχοντα».
2. Η καταβολή του Τέλους Αρχικής Εγγραφής αποτελεί προϋπόθεση για την ενεργοποίηση του Συμμετέχοντα στην αντίστοιχη Αγορά.
3. Νέοι Συμμετέχοντες οι οποίοι, ελλείψει δεδομένων συναλλαγών στην ελληνική αγορά επόμενης ημέρας και ενδοημερήσια αγορά, κατηγοριοποιήθηκαν στην Κατηγορία Α και κατέβαλλαν το μειωμένο Τέλος Αρχικής Εγγραφής Συμμετέχοντα της Κατηγορίας Α, εφόσον στο επόμενο πλήρες ημερολογιακό έτος καταταχθούν σε άλλη Κατηγορία, καταβάλλουν την αντίστοιχη διαφορά του Τέλους Αρχικής Εγγραφής Συμμετέχοντα. Κανένα τμήμα ή διαφορά του Τέλους Αρχικής εγγραφής δεν επιστρέφεται.

1. Ετήσια Συνδρομή
2. Κάθε Συμμετέχων καταβάλλει ως Ετήσια Συνδρομή, τα παρακάτω ποσά:

|  |  |
| --- | --- |
| **Αγορά** | **Ετήσια Συνδρομή** |
| **Αγορά Επόμενης Ημέρας** | Κατηγορία Α: 2.500,00€ πλέον ΦΠΑ  Κατηγορία Β: 12.000,00€ πλέον ΦΠΑ |
| **Ενδοημερήσια Αγορά** | 0€ |

1. Η καταβολή της Ετήσιας Συνδρομής αποτελεί προϋπόθεση για την ενεργοποίηση του Συμμετέχοντα στην αντίστοιχη Αγορά. Το αντίστοιχο ποσό της Ετήσιας Συνδρομής υπολογίζεται αναλογικά από την ημερομηνία έκδοσης της «Βεβαίωσης Εγγραφής Συμμετέχοντα».
2. Ο Συμμετέχων καταβάλλει την Ετήσια Συνδρομή ολοσχερώς τοις μετρητοίς εντός πέντε (5) εργάσιμων ημερών από την ημερομηνία έκδοσης της «Βεβαίωσης Εγγραφής Συμμετέχοντα».
3. Για κάθε επόμενο έτος του έτους ενεργοποίησης του Συμμετέχοντος στην αντίστοιχη Αγορά, η Ετήσια Συνδρομή καταβάλλεται στο σύνολό της, ολοσχερώς τοις μετρητοίς, πέντε (5) εργάσιμες ημέρες πριν την έναρξη κάθε έτους αναφοράς.
4. Δεν επιστρέφονται ποσά Ετήσιας Συνδρομής σε περίπτωση διαγραφής, αναστολής ή παραίτησης Συμμετέχοντος, ή μη συμμετοχής του για οποιοδήποτε λόγο στις Αγορές, κατά τη διάρκεια του έτους.
5. Τέλος Συναλλαγών
6. Κάθε Συμμετέχων καταβάλλει, ως Τέλος Συναλλαγών επί του εκτελεσμένου όγκου συναλλαγών σε Μεγαβατώρες (MWh), τα παρακάτω ποσά:

|  |  |
| --- | --- |
| **Αγορά** | **Τέλος Συναλλαγών** |
| **Αγορά Επόμενης Ημέρας** | 0,056 €/ MWh πλέον ΦΠΑ |
| **Ενδοημερήσια Αγορά** | 0,092 €/ MWh πλέον ΦΠΑ |

1. Το Τέλος Συναλλαγών εισπράττεται σε καθημερινή βάση μέσω του Φορέα Εκκαθάρισης, σύμφωνα με τους χρονισμούς και τις διαδικασίες του, όπως περιγράφονται στον Κανονισμό Εκκαθάρισης και στις δυνάμει αυτού εκδοθείσες Αποφάσεις.
2. Προμήθεια για την υπηρεσία Διόδευσης Εντολών για Τρίτους (OBOT)
3. Η χρήση από Συμμετέχοντα της υπηρεσίας Διόδευσης Εντολών για τρίτους για αιτία μη οφειλόμενη σε τεχνική δυσλειτουργία του ΕΧΕ, όπως ενδεικτικά λόγω δυσλειτουργίας στο εσωτερικό δίκτυο του, χρεώνεται με ειδική προμήθεια.
4. Η προμήθεια υπολογίζεται ανά Εντολή Αγοράς ή Πώλησης του Συμμετέχοντος και ανά Ημέρα Εκπλήρωσης Φυσικής Παράδοσης D που διαβιβάζεται προς εκτέλεση από τις αρμόδιες υπηρεσίες του ΕΧΕ ή, εφόσον πρόκειται για Εντολή καταχωρημένη στο Βιβλίο Εντολών, που τροποποιείται ή ακυρώνεται από τις υπηρεσίες αυτές κατόπιν σχετικού αιτήματος του Συμμετέχοντος.
5. Το ύψος της προμήθειας ανά Εντολή κλιμακώνεται αναλόγως του αριθμού των Εντολών που αφορά, ως ακολούθως:

| **Αριθμός Εντολών** | **Χρέωση ανά Εντολή** | |
| --- | --- | --- |
| Από 1 έως 10 εντολές | 10€ |
| Από 11 έως 50 εντολές | 20€ |
| Από 51 εντολές και άνω | 30€ |

1. Το συνολικό ύψος της προμήθειας για την υπηρεσία Διόδευσης Εντολών για Τρίτους δε μπορεί να υπερβαίνει το ποσό των 2.000 € ανά Ημέρα Εκπλήρωσης Φυσικής Παράδοσης D.
2. Προμήθεια για τη χρήση Κοινόχρηστου Σημείου Πρόσβασης
3. Η χρήση Κοινόχρηστου Σημείου Πρόσβασης (ΚΣΠ) στις εγκαταστάσεις του ΕΧΕ από Συμμετέχοντα, για αιτία μη οφειλόμενη σε τεχνική δυσλειτουργία του ΕΧΕ, όπως ενδεικτικά λόγω δυσλειτουργίας στο εσωτερικό δίκτυο του Συμμετέχοντος, χρεώνεται με ειδική προμήθεια ποσού πενήντα (50€) ευρώ ανά ώρα χρήσης, πλέον ΦΠΑ.
4. Ισχύς Τελών και Χρεώσεων
5. Τα τέλη και χρεώσεις ισχύουν από την ημερομηνία που καθορίζεται με σχετική εγκριτική Απόφαση ΡΑΑΕΥ.
6. Τα τέλη και οι χρεώσεις της παρούσας δύναται να τροποποιηθούν σύμφωνα με τα προβλεπόμενα στην παρ.3 του Άρθρου 2 της Μεθοδολογίας Υπολογισμού Τελών και Χρεώσεων για τη λειτουργία της Αγοράς Επόμενης Ημέρας και την Ενδοημερήσιας Αγοράς, όπως ισχύει.
7. Το ΕΧΕ δημοσιεύει τα ισχύοντα τέλη και χρεώσεις στην ιστοσελίδα του.